

ΠΡΟΓΡΑΜΜΑ ΕΚΔΡΟΜΗΣ 18/10/2025

Αναχώρηση από Περιβολάκια και με ενδιάμεση στάση**, διασχίζοντας μια μοναδική σε ομορφιά διαδρομή μέσα στο ελατόδασος, φτάνουμε στην Άνω Χώρα.** Σύμφωνα μ’ ένα παλαιό έθιμο, στα μέσα του Οκτώβρη, οι κάτοικοι της περιοχής, μάζευαν τα κάστανα και στη συνέχεια γινόταν η παραγωγή τσίπουρου.  
 **Θα έχουμε χρόνο ελεύθερο, ώστε να εξερευνήσουμε το παραδοσιακό χωριό με την εκκλησία της Αγίας Παρασκευής, το λαογραφικό μουσείο και τον νερόμυλο.**

**Στην κεντρική πλατεία, θα παρακολουθήσουμε τις πολιτιστικές εκδηλώσεις, που αφορούν στο βράσιμο του τσίπουρου και του κάστανου. Θα έχουμε την ευκαιρία επίσης να παρακολουθήσουμε το παραδοσιακό λαϊκό γλέντι της περιοχής.**

Η Άνω Χώρα, το πιο όμορφο από τα χωριά της Ορεινής Ναυπακτίας, βρίσκεται πάνω από τα 1.000 μέτρα υψόμετρο και είναι πραγματικά πανέμορφη, με τις κόκκινες κεραμοσκεπές και τα όμορφα πέτρινα καλντερίμια. Στην πλατεία μάλιστα του χωριού συναντάμε τον θρυλικό Καρνάβαλο, το λεωφορείο που ως την δεκαετία του ’80 εκτελούσε το πολύ δύσκολο δρομολόγιο μέσα στις στροφές Ναύπακτος-Άνω Χώρα-Κάτω Χώρα.

Το νωρίς απόγευμα αναχώρηση με προορισμό τη Ναύπακτο για καφέ.

Το παλιό κυκλικό λιμάνι με τους δύο γραφικούς πύργους στην είσοδό του γοητεύει και τους πιο απαιτητικούς επισκέπτες. Το βενετσιάνικο καλοδιατηρημένο κάστρο με τις αλλεπάλληλες σειρές τειχών στην κορυφή του λόφου, είναι από τα πιο όμορφα της Ελλάδας και πραγματικό στολίδι για την πόλη.

Στην συνέχεια επιστροφή στην Κόρινθο.

*Καλό Ταξίδι!*